Subject: Väärteomenetlejate seminar vol 2 - 25.05.2026
From: "Kristin Kaur - JUSTDIGI" <[email-masked]>
To: "Kristin Kaur - JUSTDIGI" <[email-masked]>
Date: Fri, 17 Apr 2026 13:37:29 +0300

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere,

Esimese väärteomenetlejate seminari saime edukalt peetud ning nüüd oleme
valmis korraldama järgmist. Järgmine väärteomenetlejate seminar toimub
25.05 Tallinnas, ühisministeeriumis Suur-Ameerika 1.

Kuna ka peale seminari oli endiselt väärteomenetlejate üksmeelne arvamus,
et juriidilise isiku vastutusega seonduv on keeruline teema ning ühest
asjalikust koolitusest võiks kõikidele tulu tõusta, siis teeme seda
uuesti.

Seminaril tutvustame 2025.aasta uuringu tulemusi ja korraldame kaks
töötuba koos kaasuste lahendamisega Eesti tippspetsialistide juhtimisel:
töötuba füüsilise isiku tegude omistamisest juriidilisele isikule
juhatavad prokurör Priit Heinsoo ja ringkonnakohtunik Markus Kärner;
karistuse kohaldamise teemalise töötoa viivad läbi professor Anneli Soo ja
kohtunik Kersti Heide. Seminaril osalemine on tasuta ja kohapeal juhatab
vägesid Justiits- ja Digiministeeriumi kriminaalpoliitika osakonna
karistusõiguse ja menetluse talituse juhataja Andreas Kangur.

Seminaril on kohtade arv piiratud ja osalemissoovist andke palun teada
aadressil  <mailto:[email-masked]> [email-masked]
hiljemalt 11.maiks 2026. Kui soovijaid on rohkem kui kohti, jagame kohad
selliselt, et võimalikult paljude asutuste esindajad saaksid seminaril
osaleda. Veel on palve, et koordineeriksite organisatsiooni siseselt ise
seminaril osalejad.

Kui tekib küsimusi, siis palun andke ikka julgelt teada!

Tervitades,

Kristin Kaur
nõunik
Kriminaalpoliitika osakond
Justiits- ja Digiministeerium
53050666  <mailto:%7BE-mail%7D> [email-masked]
 <https://www.justdigi.ee/> www.justdigi.ee | Suur-Ameerika 1, Tallinn